stanford-oval/wikipedia huggingface dataset:
אשימא
הערות שוליים

1 2 3  Ashima, Dictionary of Deities and Demons in the Bible, 1999, pages 105-106
1 2  Mesopotamia and the Bible, page 306
1 2 3  George L. Robinson, The Entrance of Hamath, The Biblical World, Jul., 1908, Vol. 32, No. 1 (Jul., 1908), p. 9
↑  Ashima, Gertrude jobes, Dictionary of Mythology Folklore and Symbols, The Scarecrow Press, 1962, page 139
↑  Julian Obermann, Ugaritic Mythology: A Study of its Leading Motifs. New Haven, Yale. University Press, 1948.
↑  Driver, Godfrey Rolles (1956, 2nd ed., 1971). Canaanite Myths and Legends (2nd ed.). Edinburgh: T. & T. Clark
↑  Amos 8:14, The IVP Bible Background Commentary: Old Testament, 2012
↑  Ashima, Women in Scripture, 2000, page 951
1 2  חיים ביינארט, אשימא, אנציקלופדיה מקראית, כרך א', עמ' 762
↑  Paul Haupt, The Aryan Ancestry of Jesus, The Open Court, April 1909, page 199
Paul Haupt, Asmodeus, Journal of Biblical Literature, 1921, Vol. 40, No. 3/4 (1921), p. 175
↑  S. Lowy, The Principles of Samaritan Bible Exegesis, 2022, page 244
↑  Klaas A. D. Smelik (Author), G. I. Davies (Translator), Writings from Ancient Israel: A Handbook of Historical and Religious Documents, Westminster John Knox Press 1992, ISBN 978-0-664-25308-0
↑  Bezalel Porten, J.J. Farber, C.J. Martin, The Elephantine Papyri in English: With Commentary (Documenta et Monumenta Orientis Antiqui) Brill, 1996, ISBN 978-9004101975
↑  C. J. Ball, The Inscribed Stones of Hamath, February 1, 1887, Proceedings of the Society of Biblical Archaeology, Volume 9, page 72
↑  KAI 228
↑  ספר עמוס, פרק ח', פסוק י"ד
↑  מנחם הרן, עמוס, אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ו', 1971, עמ' 228
↑  צבי אילן, אנציקלופדיה מקראית, דבר, 18 במאי 1972
↑  Mesopotamia and the Bible, pages 306-307
↑  Jeremy Schippem, Mark Leuchter, A Proposed Reading of בית אלהיהם in Amos 2:8, The Catholic Biblical Quarterly, Vol. 77, No. 3 (July 2015), pp. 441-448, footnote 13
1 2 3  Ashima, The Cyclopædia of Biblical Literature, Volume 1, 1851
↑  Barry Walfish, Esther in Medieval Garb, page 264, note 12
אנדרטת העשרה

| --- | --- |

 מידע כללי
 סוג:  אנדרטה 
 על שם:  מסוק יסעור שהתרסק ב-8 ביולי 1971 וכל עשרת אנשי הצוות והחיילים נהרגו
 מיקום:  צפון סיני
 מדינה:  מצרים 
 הקמה ובנייה
 תקופת הבנייה:  ?–1972
 תאריך פתיחה רשמי:  1972 
 קואורדינטות:  31°14′47″N 34°05′50″E﻿ / ﻿31.246393839543°N 34.097094550647°E﻿ / 31.246393839543; 34.097094550647
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףאנדרטת העשרה(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףאנדרטת העשרה
 
"ואפרש כנפי עליך", כיתוב על האנדרטה
אנדרטת העשרה היא אנדרטה שהוקמה בחבל ימית. הושארה במקומה המקורי במסגרת הסכם השלום בין ישראל למצרים, בתמורה להצבת אנדרטאות לזכר החייל המצרי בנגב. כיום, כינוי האנדרטה במצרים הוא "Dayan Rock".
פרטי האירוע

ב-8 ביולי 1971 מסוק יסעור מס' 33 של חיל האוויר, טס ליד אל עריש כשעל סיפונו שלושה אנשי צוות אוויר ושבעה חיילי יחידת לוחמה אלקטרונית של חיל האוויר ששבו ממשימה מבצעית. המסוק טס בגובה נמוך מעל פני הים והחל בפנייה צפונה תוך כדי ביצוע הנמכה. בעת ההתיישרות הבחינו הטייסים בשיעורי הנמכה והטיה חריגים וביצעו נוהל חירום על מנת להיחלץ מההנמכה. בעת ניסיון החילוץ המסוק פגע במים והתרסק, עשרת אנשי הצוות והחיילים נהרגו. חיל הים שלח למקום את אנשי שייטת 13 ואת יחידה 707 על ספינת טילים עם סירות גומי וציוד צלילה וחיפוש, לשם איתור שברי המטוס.
הייתה זו ההתרסקות הראשונה של מסוק יסעור בתולדות חיל האוויר. בירור נסיבות המקרה העלה כי מקור התקלה היה כשל טכני בערוץ הגובה של מפעיל סרוו טייס אוטומטי במערכת ההיגוי של המסוק. בעקבות ממצאי ועדת חקירה הוחלפו כל מפעילי הסרוו הלקויים בצי מסוקי היסעור של חיל האוויר.
| שמות חללי ההתרסקות |
| --- | --- | --- | --- | --- | --- |
סמל יצחק ("איציק") גינגולד: 
סמל מאיר זלצהנדלר: 
סמל גיורא יואל ישינסקי: 
רב-טוראי רפאל מוצפי: 
סמל גדי נברה: 
סמל ישראל נודל: 
סגן יחיאל ("צ'יכו") עמית (הירשמן): 
סגן אביב קינן (קאופמן): 
סגן שרגא שגיא (סגלצ'יק): 
סגן דוד דב תמיר (כצלנסון):
הנצחת החללים

את סיפור מותם הנציח המשורר אורי צבי גרינברג בשירו "אזכרה". ביולי 1973 הוציאו המשפחות ספר בשם "העשרה" לזכר הנספים.
היישוב נתיב העשרה בחבל ימית נקרא על שם עשרת ההרוגים. עם פינוי חצי האי סיני נהרס היישוב. מפוני נתיב העשרה הקימו את ביתם החדש בנגב המערבי וקראו גם לו נתיב העשרה על שם היישוב שנהרס.
הנצחת החללים > האנדרטה

ביולי 1972, על גבעה הסמוכה לחוף הים בתל א שיח' ליד שיח' זוויד, מצפון מערב למושב דקלה לשעבר, 14 ק"מ מגבול סיני ורצועת עזה (לאורך החוף), מול מקום ההתרסקות, הוקמה אנדרטה לזכר עשרת החיילים שנספו. החוף הסמוך הוכרז כחוף רחצה ציבורי שנקרא על שם הנופלים "חוף-העשרה".
האנדרטה, העשויה מסלע שחם אשר הועבר במבצע מורכב לחוף מסביבות סנטה קתרינה שבמרכז חצי-האי, מוצבת כיום בצורתה כפי שהייתה בטבע בעת שנלקחה.
את בחירת הסלע וניהול המבצע להעברתו הובילו האדריכל סעדיה מנדל, אריק שרון שהיה אז אלוף פיקוד הדרום, ושמואל תמיר, לימים שר המשפטים, אביו של דוד תמיר שהיה טייס מסוק היסעור. אליהם חברו בשלב מאוחר יותר משפחת הטייס השני, יחיאל עמית, ואביו של מאיר זלצהנדלר.
האנדרטה תוכננה בידי מרדכי כפרי. את חקיקת שמות הנופלים, סמל חיל-האוויר והפסוק "ואפרוש כנפי עליך" ביצע הפסל מרדכי כפרי.
העמסת הסלע על גבי המשאית ארכה חמישה ימים והובלתו נמשכה שבעה ימים נוספים. לצורך העברת הסלע נבנה דייק במקום הימצאו ונפרצו מספר דרכים. גובה האנדרטה הוא 10 מטרים, רוחבה כ-4 מטרים ומשקלה 120 טון. בבית הורי הטייס דוד תמיר שבהרצליה, מצוי סלע נוסף, במשקל 10 טון, שנשבר מראש הסלע המקורי בעת הצבת האנדרטה.
באפריל 1982 הוחזר המקום לידי מצרים, והמצרים התחייבו לשמור על האנדרטה ולאפשר גישת ישראלים למקום.
הנצחת החללים > האנדרטה > איומים על האנדרטה

באפריל 2012, כשנה לאחר נפילת הנשיא חוסני מובארכ וההפיכה במצרים, ניסו קבוצות מוסלמיות קיצוניות בסיני לפרק את האנדרטה או להשחית אותה באמצעות צביעתה בצבעי דגל מצרים. בעקבות הכוונות לפגוע באנדרטה פתחו המשפחות השכולות במסע ציבורי בניסיון להציל אותה מהשחתה. לבסוף מנעו כוחות צבא מצרים שנפרסו סביב האנדרטה את השחתתה.
ראו גם

יחידה 555
הערות שוליים

↑  Dayan Rock as a memorial for the Egyptian POWs
↑  אלי לנדאו, המסוק צלל לפתע לים וירד למצולות, מעריב, 11 ביולי 1971
↑  על שמו של דוד תמיר נקרא בית ספר שדה צוקי דוד ששכן למרגלות ג'בל מוסא.
↑  העשרה, בהוצאת המשפחות, תמוז התשל"ג, יולי 1973
↑  הוסר הלוט מן האנדרטה לזכר עשרת חללי המסוק בסיני, על המשמר, 10 ביולי 1972, המשך (תמונה), על המשמר, 10 ביולי 1972
↑  בתמורה התחייבה ישראל להקים שתי אנדרטאות לזכר חללי הצבא המצרי במלחמות ישראל. אנדרטה אחת הוקמה סמוך לגשר עד הלום ושנייה מול מצודת יואב.
↑  אנדרטה לזכרם של עשרת חללי אסון המסוק בפתחת רפיח
↑  רועי קייס, "אנדרטת צה"ל בסיני תצופה בצבעי דגל מצרים", באתר ynet, 8 באפריל 2012
ארגון בסיני מאיים: נהרוס את אנדרטת העשרה של צה"ל, באתר ynet, 17 בדצמבר 2012
↑  ניר הר זהב, מצרים: אבטחה סביב "אנדרטת העשרה", באתר ערוץ 7, 25 באפריל 2012
רועי קייס, מצרים מנעה את השחתת האנדרטה הישראלית, באתר ynet, 25 באפריל 2012
אתי לבני

אתי אסתר ניבה לבני (נולדה ב-1 ביוני 1948) היא חברת הכנסת לשעבר מטעם מפלגת שינוי בכנסת ה-16.
ביוגרפיה

לבני (במקור פיירשטיין) היא ילידת תל אביב וכיום היא תושבת הרצליה. במקצועה היא עורכת דין.
בפעילותה הציבורית הרבתה לעסוק בתחום התרבות ועמדה בראש עמותות וועדות בתחום האמנות, וכעורכת דין פעלה עם שולמית אלוני לעריכת טקסי נישואין אזרחיים.
בבחירות לכנסת השש עשרה (2003) הוצבה במקום ה-12 ברשימת שינוי ונבחרה לכנסת. ובין תפקידיה היו: יו"ר הוועדה למעמד האישה, סגנית יו"ר הכנסת, חברה בוועדת חוקה, חוק ומשפט וחברה בוועדת החוץ והביטחון.
לבני פעלה בכנסת למען קהילת ההומואים והלסביות, קידום זכויות האישה וייצוגה ובתחומים נוספים. כחלק מהפעילות הציבורית, יזמה לבני הפגנות תמיכה בתוכנית ההתנתקות, לקחה חלק במאבק לשימור היכל התרבות ובמאבק נגד שינוי שמו של מוזיאון תל אביב.
בפיצול סיעת "שינוי" לקראת הבחירות לכנסת השבע עשרה (2006), עזבה לבני יחד עם מרבית חברי הכנסת של הסיעה את המפלגה ועברה למפלגת "חץ" והתמודדה מטעמה במקום השישי ברשימה. חץ לא עברה את אחוז החסימה ולבני נותרה מחוץ לכנסת השבע עשרה.
בנובמבר 2008 התמודדה לבני בבחירות המקדימות של מפלגת קדימה לכנסת ה-18 והוצבה במקום ה-51 ברשימת המפלגה לכנסת. בבחירות לכנסת התשע עשרה הוצבה לבני במקום העשירי ברשימת המפלגה לכנסת.
חיים אישיים

הייתה נשואה ליו"ר דירקטוריון חברת החדשות של ערוץ 2, איש התקשורת יצחק לבני, עד למותו ב-2017. לזוג שלושה ילדים.
הערות שוליים

↑  שביט בן-אריה, חברות הכנסת: נשים מובילות בישראל, תשע"א
↑  רשימת קדימה בבחירות לכנסת השמונה עשרה באתר ועדת הבחירות המרכזית.
↑  קדימה בראשות שאול מופז, באתר electionsfe.azurewebsites.net (ארכיון)
ארטיום וסיולי

| --- | --- |

 לידה:  17 בספטמבר 1899 (יוליאני) סמרה, האימפריה הרוסית 
 פטירה:  8 באפריל 1938 (בגיל 38) מוסקבה, ברה"מ 
 מדינה:  ברית המועצות 
 מקום קבורה:  גיא ההריגה בקומונרקה 
 שפות היצירה:  רוסית 
 
ארטיום וסיולי בשמו האמיתי - ניקולאי איוואנוביץ' קוצ'ורוב, (ברוסית:Артём Весёлый, ‏ 17 בספטמבר 1899  - 8 באפריל 1938) היה סופר ומשורר רוסי סובייטי.
קורות חייו

ארטיום וסיולי נולד ב-1899 במשפחת פועלים ענייה ועבד בעצמו כפועל מגיל ארבה-עשרה. 
במלחמת האזרחים הרוסית הצטרף לצבא האדום  ופעל במסגרת הבולשת הסובייטית צ'קה.
בשנות ה-1920 המוקדמות למד וסיולי לזמן מה במכון לספרות של האוניברסיטה הממלכתית של מוסקבה, אולם לא סיים את לימודיו. 
הוא חבר לקבוצת הסופרים המכונה "פרוואל"  וב-1929  התקבל לשורות "האיגוד הכל-רוסי של הסופרים הפרולטרים". 
וסיולי נודע כאחד הראשונים שתיאר את מלחמת האזרחים הרוסית, כשהוא נחשב לנציג של האסכולה  ה"קישוטית" של בוריס פילניאק.יצירתו החשובה ביותר היא רומן על מלחמת האזרחים ,"שטופים בדם" (1932-1924).  
הוא כתב גם רומן היסטורי על ירמק וכיבושיו בסיביר.
בשנות ה-1930 המאוחרות נחשב וסיולי לתומך ב"אופוזיציה המאוחדת" ונפל קרבן לטרור הגדול. בדו"ח שכתב לסטלין ניקולאי יז'וב טען שלווסיולי יש "רגשות טרוריסטיים" כלפי המנהיגות הסובייטית.
וסיוליו נעצר באוקטובר 1937 ובאפריל 1938 הוצא להורג במוסקבה באשמת מעורבות כביכול בפעילויות של "ארגון טרור אנטי-מהפכני" טרוצקיסטי. 
אשתו ושלוש בנותיו נידונו למאסר. 
ארטיום וסיולי ומשפחתו הוכרזו כחפים מפשע ושמם טוהר על ידי השלטון הסובייטי ב-1956, שלוש שנים אחרי מותו של סטלין,
מבחר יצירות

Разрыв-трава    1919  - (עשב הקסמים) ("רסקובניק")  מחזה.
1921 -  Мы אנחנו  - מחזה
Реки огненные -  1924**   (נהרות של אש) -  סיפור
Страна родная-  1926   (ארץ מולדת) - רומן
Россия, кровью умытая 1924  (רוסיה השטופה בדם)  רומן (הוצאה מושלמת — 1932).
Гуляй Волга. 1932.
1958 - מבחר יצירות —  .
1979 - Россия, кровью умытая.
1983 - מבחר פורזה
1980 - Россия, кровью умытая - ב 200,000 עותקים
הוצאות נוספות ב-1990, 1987
הערות שוליים

↑  מהארכיון אלכסנדר נ. יאקובלב
| --- | --- |
בקרת זהויות :  NLI: 987007304370605171  GND: 118806815  ISNI: 0000 0001 1676 5022  LCCN: n84107316  NKC: jn19990008773  NTA: 070905371  SUDOC: 127150307  VIAF: 77112152   WorldCat (עם VIAF): 77112152
אריק דוידי

| --- | --- |

אריק דוידי מתמנה כקונסול כבוד של גינאה, 27 ביולי 2020
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד שריון 53  מפקד עוצבת נתיבי האש
 פעולות ומבצעים
   המערכה ברצועת הביטחון  האינתיפאדה השנייה
 
אריק דוידי הוא קצין בצה"ל במילואים בדרגת אלוף-משנה, אשר פיקד על עוצבת נתיבי האש.
ביוגרפיה

דוידי התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שימש במגון תפקידי מטה ופיקוד ובהם מפקד פלוגה וגדוד 53 של חטיבה 188. בין היתר פיקד דוידי על גדודו והוביל אותו בעת הלחימה בדרום לבנון, ובכלל זה בהדיפת מתקפה של חזבאללה על מוצבים שהחזיק כוח מחטיבת גולני באפריל 1987. בשנים 2004–2005 פיקד על עוצבת נתיבי האש, בין היתר במבצע חומת מגן. בשירות המילואים שימש כשופט בבית הדין הצבאי לערעורים. לאחר שחרורו הקים חברה לייעוץ ביטחוני וביטחון המולדת בשם E. Global Group. דוידי הוא בוגר המכללה לביטחון לאומי.
הערות שוליים

↑  מפגש מרתק בין הוועדה המייעצת של iHLS לבוגרי המחזור ה-3 של האקסלרטור, אתר "I-hls", ‏ 19 בנובמבר 2017.
↑  יוסי פלד, איש צבא (כתבה: רונית ורדי), תל אביב: ספרית מעריב, תשנ"ג-1993, עמוד 303.
↑  מבצע חומת מגן, אתר עוצבת נתיבי האש.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אריק גרסטי

אריק מייקל גרסטי (באנגלית: Eric Michael Garcetti; נולד ב-4 בפברואר 1971) הוא פוליטיקאי אמריקאי המכהן כשגריר ארצות הברית בהודו, מאז מאי 2023. בשנים 2013–2022 כיהן כראש עיריית לוס אנג'לס מטעם המפלגה הדמוקרטית. גרסטי הוא היהודי-אמריקאי הראשון שכיהן בתפקיד זה, והצעיר ביותר מאז 1915.
ביוגרפיה

פרק זה לוקה בחסר. אנא תרמו לוויקיפדיה ו.
גרסטי נולד לאם יהודייה ממוצא רוסי ולאב ממוצא אירי-איטלקי-מקסיקני בלוס אנג'לס, וגדל כיהודי. אביו גיל גרסטי (אנ') היה התובע המחוזי של לוס אנג'לס. ב-1992 סיים תואר ראשון במדעי המדינה ובתכנון עירוני באוניברסיטת קולומביה וב-1993 סיים תואר שני ביחסים בינלאומיים באוניברסיטת קולומביה. הוא זכה למלגת רודז ולמד באוניברסיטת אוקספורד באנגליה. כמו כן למד בבית הספר לכלכלה של לונדון. הוא שירת במילואים כקצין מודיעין בצי ארצות הברית.
ב-2001 נבחר לראשונה למועצת העיר לוס אנג'לס. הוא נבחר לכהונות נוספות ב-2005 וב-2009. ב-2013 נבחר לראש עיריית לוס אנג'לס לאחר שזכה לכ-54% מקולות הבוחרים לעומת 46% ליריבתו ונדי גרואל. הוא החליף בתפקיד את אנטוניו ויאראיגוסה. ב-2017 נבחר לכהונה שנייה.
ב-2020, עם בחירותו של ג'ו ביידן לנשיא ארצות הברית, הוצע לגרסטי את תפקיד מזכיר התחבורה אך הוא נאלץ לסרב עקב לחץ ומחאות מצד התושבים בלוס אנג'לס. עקב הגבלת כהונה, לא יכול היה להתמודד פעם נוספת לתפקיד ראש העירייה והוא הוחלף על ידי קארן בס.
ב-2021 הודיע הנשיא ביידן על כוונתו למנות את גרסטי לשגריר ארצות הברית בהודו. מינויו אושר בוועדת החוץ של הסנאט בינואר 2022. ב-10 במרץ 2022 עיכב הסנאטור צ'אק גראסלי את מינויו של גרסטי לתפקיד השגריר בנימוק טענות שגרסטי ידע על התנהגות מינית בלתי הולמת מצד יועצו הבכיר ריק ג'ייקובס, ולא נקט בפעולה ראויה. ב-23 במרץ הודיעה הסנאטורית ג'וני ארנסט שגם היא מצטרפת למהלך השהייתו של מינוי גרסטי בשעה שהחלו בדיקות לגבי תצהירים שהוכיחו כי גרסטי אכן ידע על התנהלותו הפושעת של ג'ייקובס. ב-22 במאי דווח כי מנהיג הרוב בסנאט צ'אק שומר הודה שאין לו תמיכה דיה לאשר את המינוי במליאת הסנאט. ב-3 בינואר 2023, לאחר התפזרות הקונגרס ה-117 של ארצות הברית, פג המינוי ונשלח חזרה אל הבית הלבן.
באותו היום בו פג מינויו של גרסטי הכריז ביידן מחדש על מועמדותו של האחרון לתפקיד השגריר. ב-24 בפברואר 2023 היה זה הסנאטור מרקו רוביו שקידם את השהיית את המינוי בשל פרשת ריק ג'ייקובס. ב-8 במרץ 2023 אישרה ועדת החוץ של הסנאט את גרסטי ברוב של 13–8 קולות, כאשר הסנאטורים הרפובליקנים טוד יאנג וביל הגרטי חברו לעמיתיהם הדמוקרטים. ב-15 במרץ התכנס הסנאט לאשר את המינוי ברוב של 52 תומכים מול 45 מתנגדים. ב-11 במאי אותה שנה הציג גרסטי את כתב האמנתו לנשיא הודו דרופדי מורמו, והחל את שליחותו בניו דלהי.
הערות שוליים

↑  Who Are Contenders for Biden's Cabinet?, באתר הניו יורק טיימס, 11 בנובמבר 2020 (באנגלית)
↑  דקוטה סמית', Mayor Garcetti reportedly being considered for India ambassador post, באתר לוס אנג'לס טיימס, 4 במאי 2021 (באנגלית)
↑  טד ג'ונסון, Senate Committee Gives Greenlight To Eric Garcetti’s Nomination As U.S. Ambassador To India, באתר דדליין, 12 בינואר 2022 (באנגלית)
↑  מייגן וילסון, Grassley privately investigating Garcetti, wants nomination held, באתר פוליטיקו, 10 במרץ 2022 (באנגלית)
↑  קרוליין ואקיל, Ernst second senator to put ‘hold’ on Garcetti’s ambassadorial nomination, באתר The Hill‏, 23 במרץ 2023 (באנגלית)
↑  Report indicates L.A. Mayor Eric Garcetti may not have enough votes for India ambassadorship, באת CBS News‏, 4 במאי 2022 (באנגלית)
↑  דקוטה סמית', Biden renominates Garcetti to be U.S. ambassador to India, באתר לוס אנג'לס טיימס, 3 בינואר 2023 (באנגלית)
↑  בריאנה הרליהי, Rubio puts hold on Biden nominee Eric Garcetti, citing sexual harassment scandal, באתר פוקס ניוז, 24 בפברואר 2023 (באנגלית)
↑  לורן פוקס, Eric Garcetti, Biden nominee for ambassador to India, clears committee hurdle, באתר CNN‏, 9 במרץ 2023 (באנגלית)
↑  סאהיל קאפור, Senate confirms Eric Garcetti as U.S. ambassador to India, באתר NBC News‏, 15 במרץ 2023 (באנגלית)
| --- | --- |
בקרת זהויות :  GND: 1160613354  LCCN: no2019125887  VIAF: 3042152865651304940004   WorldCat (עם VIAF): 3042152865651304940004
אנקי (תוכנה)

| --- | --- |


 מפתח:  Damien Elmes
 מחזור חיים:  5 באוקטובר 2006 – הווה (18 שנים) 
 גרסה אחרונה:  24.06.3 (28 ביוני 2024) 
 מערכת הפעלה:  חלונות, macOS, לינוקס, FreeBSD; אנדרואיד ו־iOS (גרסאות מיוחדות)
 נכתבה בשפות:  פייתון
 סוג רישיון:  AGPL, גרסה 3 (עבור המחשב האישי ואנדרואיד)
 קוד מקור:  https://github.com/ankitects/anki 
 קטגוריה:  לימוד ושינון בעזרת כרטיסי לימוד
 apps.ankiweb.net
 
אנקי היא תוכנה חופשית המשמשת ללימוד ושינון בעזרת כרטיסי לימוד. מקור השם הוא במילה היפנית 暗記 (anki, אנקי) שמשמעותה ”שינון, לימוד בעל־פה”. לתוכנה בסיס משתמשים רחב, במיוחד בתחום הרפואה ובתחום רכישת שפות זרות.
תכונות > מידע טכני

השיטה שלפיה אנקי בוחרת להציג את הכרטיסים במרווחי זמן מסוימים מבוססת על האלגוריתם SM2, שנוצר בסוף שנות השמונים עבור התוכנה SuperMemo, עם שינויים ושיפורים. ניתן לעצב את הכרטיסים ב־HTML ו־CSS, והם יכולים לכלול הן טקסט והן תמונות, קטעי־שמע (לדוגמה: הקלטה של מילה או משפט בשפה זרה), קטעי וידאו ומשוואות ב־LaTeX. חפיסות הכרטיסים, יחד עם סטטיסטיקה ומידע על ההתקדמות בלימוד, מאוחסנים בפורמט הפתוח SQLite.
תכונות > רשומות

התוכנה בונה כרטיסים לשינון לפי המידע המאוחסן ברשומות. רשומות יכולות לכלול מספר שדות. לדוגמה, רשומות שמשמשות ללימוד שפה יכולות לכלול שדות דוגמת אלה:
שדה 1: הביטוי בשפה הנלמדת. לדוגמה: ”cat” באנגלית.
שדה 2: מידע על צורת ההגייה של הביטוי, כקובץ קול או ברישום פונולוגי (/kæt/) או פונטי ([kʰæt]).
שדה 3: משמעות הביטוי בשפה מוכרת, ”חתול”.
בדוגמה זו שלושה שדות, או שלושה ”צדדים”, לכל כרטיס. אנקי מאפשרת גמישות רבה בכל הנוגע לאופן השימוש בשדות השונים.
המשתמש יכול לעצב כרטיסי לימוד שבודקים את הידע לפי היבטים שונים של הרשומה. כך, לדוגמה, התוכנה תוכל ליצור מהרשומה דלעיל כרטיס אחד שבוחן את היכולת לזהות ולהבין את המילה הזרה הכתובה (ש׳: cat; ת׳: חתול + השמעה של קובץ הקול), יכולת הבנת הנשמע (ש׳: השמעה של קובץ הקול; ת׳: cat + חתול) ואת היכולת ליצור ביטויים בשפה הנלמדת (ש׳: חתול; ת׳: cat + השמעה של קובץ הקול).
מתוך דרך העבודה הזאת – יצירה אוטומטית של כרטיסים לפי שדות ברשומות – עולים כמה יתרונות: אחידות בין הכרטיסים (תיקון או שינוי של שדה ברשומה ישנה את כל הכרטיסים הנגזרים ממנה), מניעת מצב שבו כרטיסים קשורים יוצגו ללומד בזמן קרוב מדי (לדוגמה: מיד אחרי שהוצג ”cat-חתול” יוצג ”חתול-cat”), וחיסכון בזמן ובעבודה טכנית.
תכונות > סנכרון

אנקי תומכת בסנכרון מידע בין מכשירים שונים בעזרת שירות חינמי הנקרא AnkiWeb. כך יכול המשתמש ללמוד, לשנן ולהזין רשומות חדשות בעזרת כמה מחשבים אישיים או טלפונים חכמים, כך שכל שינוי באחד מהם (לדוגמה: עדכון ההתקדמות בלימוד או שינוי בשדה ברשומה) יעודכן אוטומטית במכשירים האחרים.
תכונות > תוספים

קיימים יותר מ־500 תוספים הזמינים לשימוש באנקי. רובם נכתבו על ידי מפתחי צד שלישי. תוספים אלו מאפשרים לשנות את התנהגות התוכנה או להוסיף לה יכולות חדשות, דוגמת סנתוז דיבור, סטטיסטיקה מפורטת, פישוט ייבוא כרטיסים מאגרים חיצוניים או שינוי מראה התוכנה.
תכונות > שיתוף חפיסות

בנוסף ליצירה של כרטיסי לימוד אישיים על ידי המשתמש, ניתן גם להוריד חפיסות מוכנות של כרטיסים בתחומים שונים ומגוונים (רפואה, פיזיקה, לימוד שפות, גאוגרפיה, מוזיקה, היסטוריה וכד׳) ולשתף חפיסות שהמשתמש הכין.
גרסאות למכשירים ניידים

בנוסף לגרסה למחשב האישי (עבור לינוקס, מקינטוש וחלונות), קיימות גם גרסאות לטלפונים חכמים וטבלטים וכן גרסה מקוונת:
AnkiDroid, עבור אנדרואיד (תוכנה חופשית); הורדה דרך מאגר החבילות של גוגל, הורדה דרך מאגר החבילות החופשי F-Droid
AnkiMobile, עבור iPhone, iPod touch ו־iPad (בתשלום); הורדה ממאגר החבילות של אפל
AnkiWeb, לגישה דרך הדפדפן (לשימוש בחינם; מחייב קישוריות לאינטרנט)
היסטוריה

הגרסה המוקדמת ביותר של אנקי שיש בנמצא היא מ־5 באוקטובר 2006, יום שהוכרז על ידי המפתח Damien Elmes בתור ”יום ההולדת של אנקי”.
בשנת 2010 שבר אדם בשם רוג׳ר קרייג את שיא כל הזמנים בשעשועון הטלוויזיה האמריקני Jeopardy! לאחר ששינן כמות עצומה של עובדות בעזרת אנקי.
גרסה 2.0 שוחררה בתאריך 2012-10-06.
גרסה 2.1 שוחררה בתאריך 2018-08-06.
אנפת אגמי

| אנפת אגמי |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: אנפת אגמי
מין:: אנפת אגמי
שם מדעי
 Agamia agami ‏גמלין, 1789
תחום תפוצה


אנפת אגמי (שם מדעי: Agamia agami) היא מין של אנפה גדולה החיה בביצות אמריקה המרכזית והדרומית והיא המין היחיד בסוגה.
אנפה זו מגיעה לאורך 66-76 ס"מ. היא אנפה צבעונית ורבגונית בעלת צוואר וגחון ערמוניים עם פס לבן באמצע הגרון. הכנפיים ירוקות-כחולות, הבטן אדומה והרגליים קטנות וצהובות-חיוורות. הראש, צידי הצוואר והגב בעלי נוצות תכולות והמקור החום, קצר יחסית אך עדיין חד מאוד.
אנפה זו חיה בטבע בביצות וביערות מוצפים באמריקה הטרופית המרכזית והדרומית. היא מקננת במושבות גדולים על העצים בביצה ומטילה בקנים על העצים 2 ביצים בממוצע. הם מקננים גם עם מגלני שני ומגלנים לבנים ועם חסידות עצים.
זו אנפה שקטה שנמצאת הרבה מזמנה בין השיחים והענפים ביערות ולא משמיעה הרבה רעש אלא אם כן זו משפחה עם אפרוחים. היא מדשדשת בים ושולה דגים קטנים, צפרדעים וחרקים וכן יצורי יבשה קטנים שונים.
היא נדירה יחסית עקב הפגיעה ביער והיא גם לא מאוד בולטת ביער ונמצאת בטבע בסכנה.
הערות שוליים

↑  אנפת אגמי באתר הרשימה האדומה של IUCN
אקס-מן: תסביך משיח

| --- | --- |

עטיפת החוברת X-Men: Messiah Complex #1 מדצמבר 2007, אמנות מאת מארק סילבסטרי, ג'ו וימס וסטיב פירצ'ו.
 מידע קומיקס
 יוצר:  אד ברובייקר, מייק קארי, פיטר דייוויד, קרייג קייל וכריסטופר יוסט
 סוגה:  קומיקס
 תקופת פרסום מקורית:  אוקטובר 2007 – ינואר 2008 (כ־93 ימים)
 סינדיקציה:  מארוול קומיקס
 מסת"ב:  מסת"ב 0-7851-2899-9
 ארץ מקור:  ארצות הברית 
 שפת המקור:  אנגלית 
 מוציא לאור:  מארוול קומיקס 
 מספר החוברות:  תסביך משיח: 14 אנו עומדים מופרדים: 38 הייעוד הגלוי: 25
 
תסביך משיח (באנגלית: Messiah Complex) הוא אירוע קרוסאובר ביקום מארוול שפורסם בחוברות אקס-מן על ידי חברת מארוול קומיקס בין אוקטובר 2007 לינואר 2008 למשך 14 חוברות. את הסיפור כתבו כותבים כאד ברובייקר, מייק קארי, פיטר דייוויד, קרייג קייל וכריסטופר יוסט.
הסיפור מביא את השלכות האירועים שהחלו עם "בית אם" והגדירו את זיכיון אקס-מן למשך השנים הבאות, אשר בעקבותם התדלדל מספרם של המוטאנטים ביקום מארוול. "תסביך משיח" הוא הראשון בטרילוגיית סיפורים, שממשיכה ב"אקס-מן: מלחמת המשיח" ומסתיימת ב"אקס-מן: הביאה השנייה". עלילת הסיפור סובבת סביב הולדתה של התינוקת הראשונה שנושאת את גן האקס מאז אירועי "השמדה", וחיפושן של קבוצות האקס השונות אחריה. בין הדמויות והקבוצות המופיעות בסיפור נכללים אנג'ל, קייבל, אקס פקטור, "אקס-מן החדשים", "המשוטטים", "השוליות", "הבוזזים", "המטהרים" ו"יחידת הסנטינלים O.N.E".
כהשלכות לאירועי "תסביך משיח", נכתבו לאחר מכן הסיפורים "אנו עומדים מופרדים" (Divided We Stand, פברואר-אוגוסט 2008) ו"הייעוד הגלוי" (Manifest Destiny, יולי 2008-מרץ 2009).
השלכות > אנו עומדים מופרדים

קבוצת האקס-מן התפרקה, וסייקלופס ואמה פרוסט יוצאים לחופשה בארץ הפראית אך נקראים לסן פרנסיסקו בידי אנג'ל. מרטיניק ג'ייסון מחזיקה באנג'ל, אייסמן, וורפאת' וחפציבה תחת שליטתה. השניים מביסים את מרטיניק ומשחררים את חבריהם ואת העיר - כולל את ראש העיר - משליטתה. ראש העיר מביעה את תודתה ומציעה להם להתגורר בעיר, ובנוסף דוחה את הצטרפותה של העיר ל"יוזמת חמישים המדינות". מרטיניק נמלטת בעזרתה של אישה מסתורית. חיה חוזר לחורבות אחוזת אקס ומשמיד את תיקי המוטאנטים מרחבי העולם  אותם אספה קבוצת אקס-מן.
נייטקרולר, וולברין וקולוסוס עורכים מסע באירופה אך הם נלכדים ברוסיה בידי גורמים שמנסים לגלות מדוע מאורעות "בית אם" גרמו לכך שבאמריקה קיימים מוטאנטים וברוסיה לא. הם נמלטים ומתעמתים מול אומגה רד. גם רוג עורכת מסע משל עצמה, וזאת לאחר שזכרונותיה הישנים נמחקו בעקבות מגעה של התינוקת.
קבוצת אקס פקטור חקירות מתמודדת עם אובדן חבריה, וריין סינקלר עוזבת כדי להצטרף לקבוצת אקס פורס. ליילה מילר לכודה בזמן העתיד וג'יימי מדרוקס נושא כעת סימן "M" על עינו. ריקטור עוזב את הקבוצה בעקבות אירועי "תסביך משיח". חברי "השוליות" מוצאים את אקסבייר, שנשמר בחיים הודות למוטאנטית אומגה סנטינל. הנבל אקסודוס מרפא את מוחו הפגוע, אך אקסבייר מנהל עמו קרב מנטלי ומרפא בעצמו את מוחו. גמביט מגן עליו מפני חברים מגילדת הגנבים. רוברטו דה קוסטה וסבסטיאן שו מנהלים ביניהם מאבק כוח במועדון הלפייר על חפץ שברשותו של שו.
קייבל מנסה להגן על התינוקת בזמן העתיד בזמן שהוא נרדף בידי בישופ. זה האחרון מנסה למנוע את התרחשות העתיד הדיסטופי שלו על ידי הריגתה. קייבל פוגש בקאנונבול המבוגר בעתיד, שאומר לו שארבעתם הם המוטאנטים האחרונים שנותרו בעולם. קאנונבול מגן על קייבל ועל התינוקת בזמן שמכשיר המסע בזמן מתקלקל, אך הוא נהרג בידי בישופ. אולם, קורבנו העניק לקייבל מספיק זמן כדי להימלט. מעט לאחר מכן, בישופ מופיע במפקדתו של פורג' וגונב יד רובוטית שתשמש במקום זרועו החסרה. בנוסף, הוא גונב את רישומיו של קייבל על המסע בזמן ומנסה לשכתב אותם אך לא מצליח בעקבות פרדוקס של מסע בזמן.